བྱེ་བྲག་ནས་སྤྱི་དཔོག་ཚུལ་གྱི་དཀའ་གནད་ཀྱིས་ཚན་རིག་གི་ཁུངས་སྐྱེལ་ལ་དགག་པ་རྒྱག་གི་ཡོད་ནའང་རྟོག་སྒྲུང་འདིའི་གྲུབ་ཆ་གཞན་ཞིག་ཡོད་པ་དེར་འཚོལ་ཞིབ་བྱེད་ན་དགེ་མཚན་ཆེ།དངོས་ཡོད་དུ་བསམ་ཚུལ་ཞིག་འཁྲུལ་བ་གྲུབ་པ་ན་ཚན་རིག་གིས་མཇུག་སྡོམ་གྱི་ཤེས་བྱ་ངོ་མ་ཁོ་ན་དེ་བསྐྲུན་གྱི་ཡོད།དེའི་གོ་དོན་ནི་འདི་ལྟར་ཏེ་ཚན་རིག་གི་ལྟ་ཚུལ་ཅི་འདྲ་ཞིག་ཆ་འཇོག་བྱས་ནའང་ནམ་ཞིག་དཔང་རྟགས་གསོག་སྒྲུབ་བྱེད་ཚེ་ང་ཚོས་ཉུང་མཐར་ཡང་བསམ་ཚུལ་དེ་མི་བདེན་པ་ཡིན་པར་ཤེས།སྔོན་གྱི་གྲོས་བསྡུར་བྱས་པའི་ངང་པ་དཀར་པོའི་དཔེ་ལ་ཆ་གཞོག་དང་།རང་ཉིད་ཀྱིས་འཛམ་བུ་གླིང་ལ་འཚོལ་ཞིབ་བྱས་ནས་ངང་པ་དཀར་པོ་ཁོ་ན་མཐོང་སྟེ་ངང་པ་ཚང་མ་དཀར་པོ་རེད་ཅེས་པའི་སྤྱི་བཤད་ཐོག་ཏུ་བབས་ཀྱི་ཡོད།དེ་ལྟར་ནའང་ངང་པ་ནག་པོ་གཅིག་གསར་རྙེད་བྱུང་བ་ན་གཏན་འབེབས་བྱུང་བའི་རང་བྱུང་གི་གཏན་ཁྲིམས་འདི་མགོ་རྟིང་སློག་པའི་ནུས་པ་ལྡན་པའམ་དམའ་མཐར་ཡང་སྒྱུར་བཅོས་གཏོང་བའི་རྒྱུ་སྒྲུབ་ཐུབ།གང་ལྟར་ཡང་ཚན་རིག་པ་ཚོས་རྒྱུན་ལྡན་དུ་ཁོ་རང་ཚོས་ལྟ་ཚུལ་འཁྲུལ་བ་སྒྲུབ་ཐབས་བྱེད་རུང་ཡང་ན་ཚན་རིག་པས་སེམས་འགུལ་ཐེབས་པར་འགལ་འདུའི་དཔང་རྟགས་ག་ཚོད་དགོས་མིན་སོགས་ཀྱི་གནད་དོན་རྣམས་ལ་འཚོལ་ཞིབ་བྱེད་ན་དགེ་མཚན་ཆེ།